Document ID: 31999L0087

ΟΔΗΓΙΑ 1999/87/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
της 23ης Νοεμβρίου 1999
για την τροποποίηση της οδηγίας 76/625/ΕΟΚ του Συμβουλίου περί των στατιστικών ερευνών που θα διενεργηθούν από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,
την πρόταση της Επιτροπής(1),
Αποφασίζοντας με τη διαδικασία του άρθρου 251 της συνθήκης(2),
Εκτιμώντας τα ακόλουθα:
(1) η οδηγία 76/625/ΕΟΚ του Συμβουλίου(3), προβλέπει τις θεμελιώδεις διατάξεις που διέπουν τις στατιστικές έρευνας σχετικά με τις εκτάσεις των δενδρώνων ορισμένων ειδών οπωροφόρων δένδρων, με σκοπό τον προσδιορισμό του δυναμικού και της μεσοπρόθεσμης εξέλιξης της κοινοτικής παραγωγής·
(2) η εν λόγω οδηγία προβλέπει ότι τα κράτη μέλη διαβιβάζουν κάθε χρόνο στην Επιτροπή ετήσια στοιχεία σχετικά με τις εκριζώσεις και τις νέες φυτεύσεις οπωροφόρων δένδρων και ότι, βάσει αυτών των στοιχείων, η Επιτροπή υποβάλλει στο Συμβούλιο ετήσιες εκθέσεις·
(3) τα συγκεκριμένα στοιχεία δεν είναι απαραίτητα για τον προσδιορισμό του δυναμικού και της μεσοπρόθεσμης εξέλιξης της κοινοτικής παραγωγής·
(4) η συγκέντρωση και διαβίβαση των στοιχείων σχετικά με τις εκριζώσεις και τις νέες φυτεύσεις, καθώς και οι ετήσιες εκθέσεις που πρέπει να υποβάλλει η Επιτροπή στο Συμβούλιο θα πρέπει να καταστούν προαιρετικές,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στην οδηγία 76/625/ΕΟΚ, παρεμβάλλεται το ακόλουθο άρθρο: "Άρθρο 8α
Οι ενέργειες που προβλέπονται στα άρθρα 5 και 6, καθώς και οι ετήσιες εκθέσεις που προβλέπονται στο άρθρο 8 είναι προαιρετικές."
Άρθρο 2
Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 23 Νοεμβρίου 1999.

Labels: 7
19
6